ระเบียบศาลรัฐธรรมนูญว่าด้วยหลักเกณฑ์ วิธีการ และเงื่อนไขการต่อเวลาราชการของข้าราชการสํานักงานศาลรัฐธรรมนูญพ.ศ. 2551------------------------------------------------------ อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 และระเบียบศาลรัฐธรรมนูญว่าด้วยการบริหารงานบุคคล พ.ศ. 2544 ข้อ 4 ข้อ 7 และข้อ 8 ประกอบมาตรา 108 และมาตรา 139 แห่งพระราชบัญญัติระเบียบข้าราชการพลเรือน พ.ศ. 2551 คณะตุลาการศาลรัฐธรรมนูญจึงกําหนดหลักเกณฑ์ วิธีการ และเงื่อนไขการต่อเวลาราชการของข้าราชการสํานักงานศาลรัฐธรรมนูญไว้ ดังนี้ข้อ ๑ ระเบียบนี้ เรียกว่า "ระเบียบศาลรัฐธรรมนูญว่าด้วยหลักเกณฑ์ วิธีการ และเงื่อนไขการต่อเวลาราชการของข้าราชการสํานักงานศาลรัฐธรรมนูญ พ.ศ. 2551"ข้อ ๒ ระเบียบนี้ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การต่อเวลาราชการของข้าราชการสํานักงานศาลรัฐธรรมนูญ ให้เป็นไปตามความต้องการของสํานักงานศาลรัฐธรรมนูญ มิใช่สิทธิของข้าราชการที่จะขอต่อเวลาราชการได้เองข้อ ๔ ข้าราชการสํานักงานศาลรัฐธรรมนูญที่จะได้รับการพิจารณาให้ต่อเวลาราชการต้องมีคุณสมบัติ ดังนี้ (1) ปฏิบัติหรือเคยปฏิบัติหน้าที่ทางวิชาการไม่ต่ํากว่าระดับ 9 หรือระดับเชี่ยวชาญเป็นเวลาไม่น้อยกว่าสามปี (2) เป็นผู้ดํารงตําแหน่งประเภทวิชาการที่จะเกษียณอายุราชการตามพระราชบัญญัติบําเหน็จ บํานาญข้าราชการ พ.ศ. 2494 และที่แก้ไขเพิ่มเติม พ.ศ. 2551 ตั้งแต่วันที่ 1 ตุลาคม พ.ศ. 2551 เป็นต้นไป และสํานักงานศาลรัฐธรรมนูญเห็นว่ามีความจําเป็นที่จะให้รับราชการต่อไปเพื่อปฏิบัติหน้าที่ในทางวิชาการหรือหน้าที่ที่ต้องใช้ความสามารถเฉพาะตัว (3) เป็นผู้มีคุณธรรม จริยธรรม และมีสุขภาพแข็งแรงสมบูรณ์ ผ่านการตรวจสุขภาพ โดยมีใบรับรองแพทย์จากสถาบันของรัฐรับรอง และรับรองไว้ไม่เกินหกเดือน (4) มีผลงานทางวิชาการนับแต่ปฏิบัติหรือเคยปฏิบัติหน้าที่ทางวิชาการไม่ต่ํากว่าระดับ 9 หรือระดับเชี่ยวชาญ จนถึงวันที่ 30 กันยายนของปีที่เกษียณอายุราชการ ตามเงื่อนไขดังต่อไปนี้ (ก) หนังสือ ตํารา หรืองานวิจัย ที่ได้รับการเผยแพร่ จํานวนไม่น้อยกว่า 1 เรื่อง และ (ข) บทความทางวิชาการที่ได้รับการเผยแพร่อย่างน้อย 5 เรื่อง หรือผลงานทางวิชาการในลักษณะอื่นที่ได้รับการเผยแพร่อย่างน้อย 5 รายการ หรือ (ค) การยกร่างพระราชบัญญัติที่ได้รับการประกาศใช้เป็นกฎหมาย จํานวนไม่น้อยกว่า 1 เรื่อง หรือ (ง) ปฏิบัติหรือเคยปฏิบัติหน้าที่เกี่ยวกับคดีที่อยู่ในอํานาจหน้าที่ของศาลรัฐธรรมนูญในฐานะเจ้าของสํานวนที่คณะตุลาการศาลรัฐธรรมนูญเห็นว่า เป็นคดีสําคัญที่จําเป็นต้องใช้ผู้มีความรู้ความสามารถ ความเชี่ยวชาญ และประสบการณ์สูงมากเป็นผู้จัดทํา ซึ่งผลงานการจัดทําสํานวนคดีนั้นได้รับการยอมรับจากคณะตุลาการศาลรัฐธรรมนูญข้อ ๕ ข้าราชการผู้ที่ได้รับการต่อเวลาราชการ ให้รับราชการต่อไปได้จนถึงวันสิ้นปีงบประมาณที่ข้าราชการผู้นั้นได้รับอนุมัติให้ต่อเวลาราชการ โดยการต่อเวลาราชการให้ต่อได้คราวละไม่เกินสองปี การต่อเวลาราชการตามวรรคหนึ่ง ต้องไม่เกินอายุครบเจ็ดสิบปีบริบูรณ์นับถึงวันสิ้นปีงบประมาณในปีนั้นข้อ ๖ การพิจารณาต่อเวลาราชการของข้าราชการสํานักงานศาลรัฐธรรมนูญให้ดําเนินการดังนี้ (1) สํานักงานศาลรัฐธรรมนูญโดยความเห็นชอบของคณะตุลาการศาลรัฐธรรมนูญแต่งตั้งคณะกรรมการ จํานวนไม่น้อยกว่า 5 คน เพื่อพิจารณากําหนดจํานวนข้าราชการสํานักงานศาลรัฐธรรมนูญและบุคคลที่อยู่ในเกณฑ์ที่จะได้รับการต่อเวลาราชการตามหลักเกณฑ์ วิธีการ และเงื่อนไขที่กําหนดไว้ในระเบียบนี้ (2) การพิจารณาต่อเวลาราชการของข้าราชการสํานักงานศาลรัฐธรรมนูญที่ผ่านการพิจารณาตามข้อ 6 (1) ต้องได้รับความยินยอมจากข้าราชการผู้นั้น และให้สํานักงานศาลรัฐธรรมนูญเสนอขออนุมัติต่อคณะตุลาการศาลรัฐธรรมนูญ และในการนี้จะต้องดําเนินการให้แล้วเสร็จก่อนที่ข้าราชการผู้นั้นเกษียณอายุราชการ (3) ข้าราชการที่ได้รับการต่อเวลาราชการต้องมีสุขภาพกายและสุขภาพจิตเหมาะสมที่จะปฏิบัติหน้าที่ต่อไปได้ โดยมีหนังสือรับรองจากสถาบันทางการแพทย์ของรัฐที่คณะตุลาการศาลรัฐธรรมนูญเห็นว่า สมควรใช้พิจารณาประกอบการขอต่อเวลาราชการได้ และในระหว่างที่มีการต่อเวลาราชการให้มีหนังสือรับรองการตรวจสุขภาพดังกล่าวเป็นประจําทุกปีข้อ ๗ ข้าราชการที่ได้รับการพิจารณาให้ต่อเวลาราชการ และได้รับคําสั่งให้รับราชการต่อไป ต้องปฏิบัติหน้าที่เฉพาะในทางวิชาการเท่านั้น ไม่สามารถดํารงตําแหน่งทางการบริหารได้ข้อ ๘ ในระหว่างการต่อเวลาราชการให้มีการประเมินผลการปฏิบัติงานของข้าราชการที่ได้รับอนุมัติให้ต่อเวลาราชการเป็นประจําทุกปี และต้องรายงานผลการประเมินก่อนสิ้นเดือนสิงหาคมของทุกปี ทั้งนี้ ตามหลักเกณฑ์และวิธีการที่คณะตุลาการศาลรัฐธรรมนูญกําหนดข้อ ๙ ให้ประธานศาลรัฐธรรมนูญเป็นผู้รักษาการตามระเบียบนี้ผู้มีอํานาจลงนาม - ประกาศ ณ วันที่ 13 สิงหาคม พ.ศ. 2551 ชัช ชลวร ประธานศาลรัฐธรรมนูญ